Κωνσταντίνος Μαρκουλάκης

Ο **Κωνσταντίνος Μαρκουλάκης** (Αθήνα ,24 Ιουλίου 1970) είναι Έλληνας ηθοποιός του κινηματογράφου, του θεάτρου και της τηλεόρασης και θεατρικός σκηνοθέτης, απόφοιτος της Δραματικής Σχολής του Εθνικού Θεάτρου.

## Βιογραφικό
Γεννήθηκε στις 24 Ιουλίου του 1970 στην Αθήνα. Κατά τη διάρκεια των μαθητικών του χρόνων στο Κολλέγιο Αθηνών πήρε μέρος σε σχολικές εκδηλώσεις και, αμέσως μετά την αποφοίτηση του, έδωσε εξετάσεις για το Εθνικό Θέατρο, απ’ όπου και αποφοίτησε.

Ο πρώτος του ρόλος στη τηλεόραση ήταν το 1991, στο σήριαλ *Θυσία*, ακολούθησαν οι σειρές: *Γυναίκες*, *Το κόκκινο φεγγάρι*, *[[Ανατομία ενός εγκλήματος (ελληνική σειρά)|Ανατομία ενός εγκλήματος]]*, *Οι επαγγελματίες*, *Τρίτο στεφάνι*, *[[Κόκκινος Κύκλος|Κόκκινος κύκλος]]*, *[[Οι ιστορίες του αστυνόμου Μπέκα]], Ο Πέτρος κομμάτια* και *[[Έτερος εγώ (τηλεοπτική σειρά)|Έτερος εγώ]]*. Ευρύτερα γνωστός έγινε για τη συμμετοχή του στα σίριαλ: *[[Λόγω τιμής]]*, *[[Η ζωή που δεν έζησα]]*, *[[Να με προσέχεις]]* (ως ο αδελφός του Χριστόφορου Παπακαλιάτη)*, Αχ... και να 'ξερες, [[Έτσι Ξαφνικά (τηλεοπτική σειρά)|Έτσι ξαφνικά]],* *Γη και ουρανός* και *Γιούγκερμαν. *Έκανε επίσης γκεστ εμφανίσεις στις σειρές: *[[Κλείσε τα μάτια]]*, Μίλα Μου Βρώμικα, Ουκ αν λάβοις παρά του μη έχοντος, Πρεμιέρα, *[[Εθνική Ελλάδος (τηλεοπτική σειρά)|Εθνική Ελλάδος]], Έτερος Εγώ: Χαμένες Ψυχές, Λόγω τιμής, 20 χρόνια Έτερος Εγώ: Κάθαρσις* *[[Ο Γιατρός (τηλεοπτική σειρά)|Ο Γιατρός]] και Ο Δικαστής*

Στο θέατρο έχει συμμετάσχει σε παραστάσεις των έργων: *[[Άμλετ]]*, *Ο συλλέκτης,* *Πέτρες στις τσέπες του*, *Καλιγούλας,* *Ο πουπουλένιος.*

Εκτός από την υποκριτική, ασχολείται και με τη σκηνοθεσία στο θέατρο.**

Στον κινηματογράφο συμμετείχε ή πρωταγωνίστησε στις ταινίες: *Πεθαμένο λικέρ, Έναστρος θόλος, Ο τσαλαπετεινός του Γουαϊόμινγκ, Καβάφης, Ριζότο, Μια υπέροχη μέρα, [[Hardcore (ταινία)|Hardcore]], Το όνειρο του σκύλου, [[Παράδεισος στη Δύση]], Επικίνδυνες μαγειρικές, The Telemachy, Από έρωτα, Σύμπτωμα, Short Fuse,* *[[Success Story]], Πολιορκία στην Οδό Λιπέρτη.* Το 2006 παρουσίασε, για λογαριασμό του Mega Channel, το ριάλιτι παιχνίδι *[[Survivor Ελλάδας|Survivor]]*. Επέστρεψε το 2023 στον ΑΝΤ1 και παρουσίαζε το τηλεπαιχνίδι *Οι Προδότες*.

## Φιλμογραφία

## Προσωπική ζωή
Υπήρξε παντρεμένος με την Έρση Ξενάκη (νυν σύζυγο του Πέτρου Μπούτου), με την οποία απέκτησε έναν γιο, τον Γιώργο-Ίκαρο, το 2005. Από το 2010 μέχρι το 2014 ήταν σε σχέση με την ενδυματολόγο και σκηνογράφο Αθανασία Σμαραγδή (ανιψιά του σκηνοθέτη Γιάννη Σμαραγδή). Από το 2018 μέχρι το 2023 ήταν σε σχέση με τη Χρυσή Βαρδινογιάννη, γόνο της οικογένειας Βαρδινογιάννη.

## Πολιτική
Τον Απρίλιο του 2009 υπέγραψε την ιδρυτική διακήρυξη του κόμματος Δράση και στις ευρωεκλογές του 2009 ήταν υποψήφιος ευρωβουλευτής με το ψηφοδέλτιο του κόμματος. Το 2014 δήλωσε την υποστήριξή του στο Ποτάμι, ενώ τον Δεκέμβριο του 2017 σε συνέδριο της Ν.Δ. δήλωσε πως πιστεύει στον πολιτικό Κυριάκο Μητσοτάκη, αλλά δεν είναι ψηφοφόρος ή μέλος του κόμματος. Στις βουλευτικές εκλογές του 2019 τοποθετήθηκε στην τελευταία τιμητική θέση του ψηφοδελτίου επικρατείας της Νέας Δημοκρατίας.
## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες σκηνοθέτες θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου